১৫ ডিচেম্বৰত আলফা (স্বা)ৰ দ্বাৰা অপহৃত অৰ্ণৱ ফুকনৰ অপহৰণ সম্পৰ্কত কিছু নতুন খবৰ আহি পৰিছে। শেহতীয়া খবৰ অনুসৰি যুৱকজনক মুকলি কৰি দিয়াৰ বিনিময়ত অৰ্ণৱৰ পিতৃ দিলীপ ফুকনৰ পৰা আলফা (স্বা)য়ে ২ কোটি টকা দাবী কৰিছে। পৰিয়ালৰ লোকে জানিবলৈ দিয়া অনুসৰি দুৰ্ধৰ্ষ আলফা নেতা নয়ন জ্যোতি মেধিয়ে ফোন যোগে উক্ত ধন দাবী কৰে। উল্লেখযোগ্য যে তিনিচুকীয়া জিলাৰ প্ৰতিষ্ঠিত ব্যৱসায়ী দিলীপ ফুকনৰ পুত্ৰ অৰ্ণৱ ফুকন (২৪) ক যোৱা ১৫ ডিচেম্বৰত অৰুণাচল প্ৰদেশৰ জয়ৰামপুৰ আৰক্ষী চকীৰ অন্তৰ্গত খামডু গাঁৱৰ পৰা অহা পাঁচজন সন্দেহযুক্ত আলফা (স্বা) কেডাৰে অপহৰণ কৰি নিছিল। ইয়াৰ দুদিন পিছৰে পৰা অসম-অৰুণাচল সীমান্তৰ সমগ্ৰ অঞ্চলটোত অসম পুলিচ, জয়ৰামপুৰৰ ১৩নং আসাম ৰাইফলচ আৰু অৰুণাচল পুলিচে ব্যৱসায়ী পুত্ৰজনক বিচাৰি উলিয়াবলৈ যুটীয়া অভিযান চলাই আহিছে যদিও অপহৰণ কাণ্ডত ব্যৱহৃত গাড়ীখনৰ বাহিৰে অৰ্ণৱ ফুকনৰ কোনো শুং-সূত্ৰ উদ্ধাৰ কৰিব পৰা নাই।
আনহাতে অৰ্ণৱ ফুকনৰ ঘৰত সংবাদ সংগ্ৰহ কৰিবলৈ যাওঁতে সংবাদকৰ্মীক অৰ্ণৱৰ মাতৃয়ে দুৰ্ব্যৱহাৰ কৰা বুলি অভিযোগ উঠিছে।
অসম আৰক্ষীত ওলাইছে ২৪৪০ টা পদত চাকৰি, কেতিয়া কিদৰে কৰিব পাৰিব আবেদন?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
